Document ID: 31999D0420

DEĊIŻJONI TAL-KUMMISSJONI
tat-8 ta' Ġunju 1999
li temenda d-Deċiżjoni 91/516/KEE li tistabilixxi lista ta' l-ingredjenti li l-użu tagħhom huwa pprojbit fil-għalf kompost
(innotifikata fid-dokument numru C(1999) 1601)
(Test b'rilevanza għaż-ŻEE)
(1999/420/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 79/373/KEE tat-2 ta' April 1979 dwar il-marketing tal-għalf kompost ([1]), kif l-aħħar emendata bid-Direttiva 98/87/KE ([2]), u b'mod partikolari l-Artikolu 10(e) tagħha,
(1) Billi d-Deċiżjoni tal-Kummissjoni 94/381/KE tas-27 ta' Ġunju 1994 li tirrigwarda ċerti miżuri ta' protezzjoni rigward l-enċifalopatija sponġiformi tal-bhejjem tal-fart u l-għalf tal-mammiferi li jiġi mill-proteini([3]), kif l-aħħar emendata bid-Deċiżjoni tal-Kummissjoni 99/129/KE([4]), li tipprojbixxi l-għalf tal-bhejjem li jixtarru bil-proteini li jiġu mit-tessut tal-mammiferi filwaqt li teżenta ċerti prodotti billi dawn jiġu kkunsidrati bħala li ma ma jippreżentawx riskju għas-saħħa;
(2) Billi d-Deċiżjoni 99/129/KE li temenda d-Deċiżjoni 94/381/KE testendi l-lista tal-prodotti eżenti għall-"proteini idrolizzati bil-piż molekulari taħt il-10000 dalton idderivati mill-ġlud ħoxna u l-ġlud ta' l-annimali", prodotti skond ċerti kondizzjonijiet;
(3) Billi, għal raġunijiet prattiċi u għar-raġunijiet tal-konsistenza legali mal-liġijiet veterinarji, id-Deċiżjoni tal-Kummissjoni 91/516/KEE([5]) tad-9 ta' Settembru 1991 li tistabilixxi lista ta' ingredjenti li l-użu tagħhom huwa pprojbit fil-għalf kompost kif l-aħħar emendata bid-Deċiżjoni 97/582/KE(6), li tipprojbixxi l-użu ta' ċerti proteini li jiġu mit-tessutti tal-mammiferi fil-għalf tal-bhejjem li jixtarru u li għandhom għalhekk jiġu emendati kif jixraq;
(4) Billi d-disposizzjonijiet stabbiliti għandhom japplikaw mingħajr preġudizzju għad-disposizzjonijiet iktar strinġenti li ċerti Stati Membri setgħu addotaw kif permess b'mod partikolari bl-Artikolu 1 ([6]) tad-Direttiva tal-Kunsill 90/667/KEE tas-27 Novembru 1990 li tistabilixxi r-regoli veterninarji għad-disponiment mill-iskart ta' l-annimali u l-proċessar tiegħu, għat-tqegħid tiegħu fuq is-suq u għall-prevenzjoni tal-patoġeni fil-għalf ta' oriġini mill-animali jew mill-ħut u li temenda d-Direttiva 90/425/KEE ([7]);
(5) Billi l-miżuri previsti f'din id-Deċiżjoni huma skond l-opinjoni tal-Kumitat Permanenti tal-Għalf,
ADOTTAT DIN ID-DEĊIŻJONI:
Artikolu 1
L-Anness ma' din d-Direttiva 91/516/KEE huwa hawnhekk emendat skond l-Anness ta' ma' hawn.
Artikolu 2
Id-disposizzjonijiet stabbiliti fl-Anness għandhom japplikaw mingħajr preġudizzju għad-Deċiżjoni 94/381/KE u għad-disposizzjonijiet adottati mill-Istati Membri kif permessi bl-Artikolu 1(2) tad-Direttiva tal-Kunsill 90/667/KEE.
Artikolu 3
Din id-Deċiżjoni għandha tibda tapplika b'effett mil-l1 ta' Novembru 1999.
Artikolu 4
Dan id-Deċiżjoni hija indirizzata lill-Istati Membri.
Magħmula fi Brussel, fit-18 ta' Ġunju 1999.

Labels: 0
17
6